alexandrainst/scandi-wiki huggingface dataset:
Say Na Na Na

«Say Na Na Na» (norsk omsetjing 'sei «na, na, na»') er ein popsong frå 2019 som vert framført av den tyrkiske programleiaren og songaren Serhat. Songen var det sanmarinske bidraget til Eurovision Song Contest 2019 i Tel Aviv i Israel. «Say Na Na Na» er komponert av Serhat sjølv, med tekst skriven av den amerikanske skribenten Mary Susan Applegate. Serhat deltok òg for San Marino i Eurovision Song Contest 2016, men vart slått ut i semifinalen.

Bakgrunn 
Songen vart internt vald ut av den sanmarinske kringkastaren San Marino RTV som det sanmarinske bidraget til Eurovision Song Contest 2019. Songen er komponert av Serhat, og han har skrive teksta saman med den amerikanske skribenten Mary Susan Applegate. Serhat har kalla songen ein «universell hymne til positivitet». Musikkvideoen til songen vart filma i Istanbul og lansert 7. mars 2019.

Serhat deltok for San Marino i Eurovision Song Contest 2016 med songen «I Didn't Know». Songen hamna på tolvteplass i sin semifinale og gjekk ikkje vidare til finalen. Serhat spelte seinare inn ein ny versjon av songen saman med Martha Wash, og denne versjonen nådde 25.-plassen på amerikanske Billboards hitliste Dance Club Songs i 2018. Dette er ein av få Eurovision-låtar som har klart å ta seg inn på dei offisielle amerikanske hitlistene.

Eurovision Song Contest 
I januar 2019 vart San Marino trekt til å deltake i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og San Marino hadde startnummer 17 – siste bidrag ut på scena. «Say Na Na Na» vart blant dei ti beste i semifinalen og var vidare til finalen laurdag 18. mai. Dette var andre gongen San Marino hadde nådd finalen sidan debuten i 2008. I finalen vart songen nummer 19 av 26 deltakarar, den beste plasseringa til San Marino i Eurovision Song Contest til då.

Referansar 

Denne artikkelen bygger på «Say Na Na Na» frå ,  den 11. januar 2021.  

Eurovision Song Contest 2019-songar
Sanmarinske Eurovision Song Contest-songar
Litteraturhistorie

Litteraturhistorie kan vera litteraturforsking generelt, disiplinen som no gjerne blir kalla litteraturvitskap, eller i snevrare forstand skildringa av utviklinga til litteraturen gjennom tidene. Ofte formar ein litteraturhistoria slik at ho tek for seg både litterære verk og dei som skreiv dei, og der påverknaden mellom forfattarar og bøker er overordna andre typar påverknad. Tradisjonelt har ein òg delt inn litteraturhistoria i periodar, anten etter årstal, som tiår eller hundreårsperioder, eller i namnsette periodar som blir fastsette ut frå stilistiske og innhaldsmessige kriterium (som romantikken eller realismen) eller av ytre hendingar (som mellomkrigslitteratur).

Hovudformer

Ut frå dei synspunkta som synest å ligga under den eine eller annan type av litteraturhistorie kan ein dela litteraturhistoria i ulike hovudformer:

 den biografiske – forfattarportrettet står sentralt, og den historiske utviklinga kjem i hovudsak fram gjennom forholdet forfattarane har til kvarandre.
 den idéhistoriske – hovudvekta ligg på dei filosofiske idékompleksa som ein meiner at litteraturhistoria har som underlag og langt på veg blir bestemt av.
 sjangerbestemt litteraturhistorie – tar for seg dei ulike litterære hovudsjangrane, eller ein enkelt av dei, og som på denne måten er meir interessert i dei formelle aspekta til litteraturen.
 sosiologisk orientert litteraturhistorie – den litterære utviklinga blir rekna meir som ein funksjon av ei samfunnsmessig utvikling.
 komparativ litteraturforsking – den litteraturhistoriske utviklinga i eitt område kan sjåast på som ein funksjon av utviklinga i eit anna område

Ein kan òg avgrensa litteraturhistoria til ein enkelt nasjon eller kultur, eller til ein viss generasjon eller periode. Innan fleire retningar av litteraturvitskapen på 1900-talet har interessa for ytre samanhengar eller ytre årsaker vike for ei meir verksentrert interesse.

Frå 1970-åra og framover har ein stilt spørsmål ved sjølve det teoretiske grunnlaget for litteraturhistoriske framstillingar, og det er reist tvil om litteraturhistorier i det heile er mogleg som anna enn ei forteljing styrt av den som skriv og dei vilkåra som vedkommande er underlagt i si tid og samfunnet sitt. Metahistorisk refleksjon er kome inn med stor tyngde, men litteraturhistorier blir likevel framleis skrivne og i all hovudsak med same strukturar og med same målsetjing som tidlegare.

Litterære periodar i vestleg litteraturhistorie

    Cirka 800 f.Kr.– 500 e.Kr.: Antikken: Gresk litteratur i antikken, latinsk litteratur
    500–1500 Mellomalderen: Mellomalderlatinsk litteratur
    1300–1600: Renessansen
    1600-talet: Barokken, fransk klassisisme
    1700–1750: Opplysingstida
    1750–1800: Førromantikken
    1800–1830: Romantikken
    1830–1860: Realismen
    1860–1890: Naturalismen
    1870–talet og seinare: Impresjonismen, ekspresjonismen, symbolismen, surrealismen, modernismen med fleire

Kjelder

 
Historie
Historie etter tema
Europameisterskapen på skeiser 1954

Europameisterskapen på skeiser 1954 vart avvikla i Davos i Sveits helga 6. og 7. februar 1954. 43 utøvarar frå 13 land deltok i meisterskapen, av dei seks frå Noreg. Dei norske utøvarane var Hjalmar Andersen, Sverre Haugli, Finn Hodt, Knut Johannesen, Torstein Seiersten og Roald Aas. Deltakarane elles kom frå Austerrike, Belgia, Finland, Frankrike, Italia, Nederland, Sovjetunionen, Storbritannia, Sveits, Sverige, Ungarn, Vest-Tyskland.

Boris Sjilkov frå Sovjetunionen vart europameister framom nordmannen Hjalmar Andersen. Sjilkov presterte bestetid på 1500 meter og Andersen vann 5 000 m så vel som 10 000 m. Sovjets Jevgenij Grisjin gjekk fortast av alle på 500 m.

Skeise-EM 1954 

Dato: 6./7. februar 1954

Kjelder

Denne artikkelen bygger på «Europees kampioenschap schaatsen 1954» frå ,  den 11. januar 2021.  
 

Lengdeløp på skeiser
Sport i 1954
Idrettstilskipingar i Sveits
Europameisterskapen på skeiser 1955

Europameisterskapen på skeiser 1955 vart avvikla i Falun i Sverige helga 5. og 6. februar 1955. 39 utøvarar frå 13 land deltok i meisterskapen, av dei seks frå Noreg. Dei norske utøvarane var Hjalmar Andersen, Hroar Elvenes, Knut Johannesen, Torstein Seiersten, Knut Tangen og Roald Aas. Deltakarane elles kom frå Austerrike, Finland, Frankrike, Nederland, Sovjetunionen, Storbritannia, Sveits, Sverige, Tsjekkoslovakia, Vest-Tyskland.

Sigge Ericsson frå arrangørlandet Sverige vart europameister framom to løparar frå Sovjetunionen. Han var også bestemann på 5 000 meter så vel som 10 000 m. Sovjets Jevgenij Grisjin gjekk fortast av alle på 500 m og norske Hroar Elvenes stod for bestetid på 1500 m.

Skeise-EM 1955 

Dato: 5./6. februar 1955

Kjelder

Denne artikkelen bygger på «Europees kampioenschap schaatsen 1955» frå ,  den 11. januar 2021.  
 

Lengdeløp på skeiser
Sport i 1955
Idrettstilskipingar i Sverige
Reelin' In the Years

«Reelin' In the Years» (stundom «Reeling In the Years») er ein song av jazzrockbandet Steely Dan, gjeven ut som den andre singelen frå albumet deira Can't Buy a Thrill frå 1972. Han nådde 11. plassen på Billboard-lista.

Skriving og framføring
Songen vart skriven av Donald Fagen og Walter Becker med Fagen på vokal. I 2009 skildra Rolling Stone songen som «eit godt, tidleg døme på kva som var varemerket til The Dan, ei blanding av eit spottande farvel til ein eks til ein sprettande shuffle-rytme, med ein kvitgloande gitar frå Elliott Randall som tar det heile heim.» I same intervjuet sa Fagen «Det er dumt, men effektivt» og Becker sa «Det er ikkje noko kjekt.»

Gitarsolo
Gitarsoloen på den originale versjonen vart spelt av studiogitaristen Elliott Randall på første forsøk. Det vart visstnok sagt av Led Zeppelin-gitaristen Jimmy Page å vere favorittsoloen hans gjennom tidene, og gav han scoren 12 av 10. Soloen er rangert som den 40. beste gitarsoloen gjennom tidene av lesarane i magasinet Guitar World. I mars 2005 plasserte magasinet Q songen på 95. plassen på lista si over dei 100 beste gitarsoloane gjennom tidene.

Den fire kanalars kvadrofoniske miksen av songen har meir sologitar som ein ikkje kan høyre på den vanlege stereoversjonen.

Salslister

Vekeslister

Årslister

Medverkande
 Donald Fagen – piano, solo- og korvokal
 Elliott Randall – sologitar
 Denny Dias – rytmegitar
 Jeff Baxter – rytmegitar
 Walter Becker – bassgitar, korvokal
 Jim Hodder – trommer, korvokal
 Victor Feldman – perkusjon

Populærkultur
 Donny og Marie Osmond spelte «Reelin' In the Years» for TV-showet deira 13. januar 1978. Denne utgåva var meir lystig enn originale og inkluderte ein introduksjon av gjestene på showet, Ruth Buzzi, Buddy Hackett og Suzanne Somers. Framføringa inkluderte òg isdansarar. 
 I 1993 vart songen nytta i ein episode av The Wonder Years kalla «Unpacking».
 Songen er nytta i Rob Zombie-filmen The Devil's Rejects i 2005.
 Songen vart nytta som kjenningsmelodi for TV-serien Rob Brydon's Annually Retentive, som vart sendt på BBC Three i UK mellom juli 2006 og juni 2007. * Songen vart nytta som kjenningsmelodien for RTÉ-serien Reeling In the Years, ein irsk, historisk filmdokumentar.

Kjelder

Denne artikkelen bygger på «Reelin' In the Years» frå ,  den 11. januar 2021. 
 oppgav desse kjeldene:

Bakgrunnsstoff
 
 Notar

Songar frå 1972
Singlar frå 1973
Steely Dan-songar
Songar skrivne av Donald Fagen
Songar skrivne av Walter Becker
ABC Records-singlar
Songar produserte av Gary Katz
Show Biz Kids

«Show Biz Kids» er ein song skriven av Walter Becker og Donald Fagen og framført av Steely Dan med Rick Derringer på slidegitar. Det var den første singelen frå albumet deira Countdown to Ecstasy i 1973, og han nådde 61. plassen på Billboard Hot 100.

Medverkande
Donald Fagen – piano, solovokal, korvokal
Walter Becker – elektrisk bass, munnspel, korvokal
Jim Hodder – trommer, perkusjon, korvokal
Rick Derringer – slidegitar
Victor Feldman – marimba, perkusjon
Sherlie Matthews, Myrna Matthews, Patricia Hall, Royce Jones, James Rolleston – korvokal

Andre versjonar
Songen vart sampla av Super Furry Animals på singelen deira «The Man Don't Give a Fuck» i 1996.

Songen vart òg spelt av Rickie Lee Jones i 2000 på albumet hennar It's Like This.

Kjelder

Denne artikkelen bygger på «Show Biz Kids» frå ,  den 11. januar 2021. 
 oppgav desse kjeldene:

Bakgrunnsstoff
 
 Om songen på AllMusic

Songar frå 1973
Steely Dan-songar
ABC Records-singlar
Songar skrivne av Donald Fagen
Songar skrivne av Walter Becker
Singlar frå 1973
Songar produserte av Gary Katz
My Old School

«My Old School» er ein song av Steely Dan frå albumet Countdown to Ecstasy frå 1973. Songen vart gjeven ut som den andre singelen frå albumet og nådde 63. plassen på Billboard Hot 100.

Songteksten fortel ei soge om ein narkotikaarrest på Bard College (kalla «Annandale» i teksten etter plasseringa), då både Donald Fagen og Walter Becker var studentar der, og korleis ein kvinnelege kjenning hadde utilsikta avslørt dei for «Daddy Gee» (G. Gordon Liddy, som var ein lokal aktor). Resultatet er at songaren sver om å aldri dra attende («never going back») til universitetet før «California ramlar i havet» («California tumbles into the sea»).

Medverkande
 Donald Fagen – piano, solovokal, backup vokal
 Walter Becker – bass
 Denny Dias – rytmegitar
 Jeff Baxter – sologitar
 Jim Hodder – trommer, perkusjon
 Sherlie Matthews, Myrna Matthews, Patricia Hall, Royce Jones – korvokal
 Ernie Watts – saksofon
 Johnny Rotella – saksofon
 Lanny Morgan – saksofon
 Bill Perkins – saksofon

Kjelder

Denne artikkelen bygger på «My Old School» frå ,  den 11. januar 2021. 
 oppgav desse kjeldene:

Bakgrunnsstoff
 

Songar frå 1973
Steely Dan-songar
ABC Records-singlar
Singlar frå 1973
Songar skrivne av Walter Becker
Songar skrivne av Donald Fagen
Songar produserte av Gary Katz
Songar om skule
Kurt Oddekalv

Kurt Willy Oddekalv () var ein norsk miljøvernar og miljøaktivist. Han var aktiv i Norges Naturvernforbund, men vart ekskludert gjennom ei avrøysting etter intern usemje i 1993. Han skipa deretter Norges Miljøvernforbund som han leidde frå oppstarten i 1993 og fram til han døydde.

Oddekalv var utdanna tømrar. Før Oddekalv vart miljøvernar på heiltid tidleg på 1990-talet, arbeidde han ti år som byggmeister. Han var òg innom Heimevernet. Då han var i militæret vart han sersjant og var ein periode befal for seinare statsminister Jens Stoltenberg.

Oddekalv avslørte i 2015 at han trudde på chemtrails. Han har òg stilt seg skeptisk til vaksinar og EMF-stråling. Dei seinare åra av livet sitt leid han av fleire slag og trekte seg gradvis frå media. 

Oddekalv døydde 11. januar 2021 etter å ha falle gjennom isen på Bahusvatnet nær heimen sin i Bergen kommune. Han vart 63 år gamal.

Kjelder 

Folk frå Senja
Norske aktivistar
Norske miljøvernarar
Europameisterskapen på skeiser 1956

Europameisterskapen på skeiser 1956 vart avvikla på Olympiastadion i Helsinki helga 25. og 26. februar 1956. 28 utøvarar frå 9 land deltok i meisterskapen, av dei seks frå Noreg. Dei norske utøvarane var Sverre Haugli, Knut Johannesen, Torstein Seiersten, Knut Tangen, Rolf Trøen og Roald Aas. Deltakarane elles kom frå Aust-Tyskland, Finland, Nederland, Polen, Sovjetunionen, Storbritannia, Sverige, Vest-Tyskland.

Jevgenij Grisjin frå Sovjetunionen vart europameister med knapp margin til andremann, norske Knut Johannesen. Grisjin gjekk fortast av alle på 500 m, medan Johannesen var bestemann på 5 000 meter så vel som 10 000 m. Sovjets Jurij Mikhailov stod for bestetid på 1500 m.

Skeise-EM 1956 

Dato: 25./26. februar 1956

Kjelder

Denne artikkelen bygger på «Europees kampioenschap schaatsen 1956» frå ,  den 12. januar 2021.  
 

Lengdeløp på skeiser
Sport i 1956
Idrettstilskipingar i Finland
Åsne Ø. Høgetveit

Åsne Ø. Høgetveit () skal ha vore den yngste fylkespolitikaren nokosinne då ho i 2003 blei vald inn på fylkestinget i Telemark for SV.

Ho var leiar i Sosialistisk Studentlag 2009-2011. I juli 2009 begynte ho som forskings- og fagpolitisk ansvarleg i Studentparlamentets studentråd ved Universitetet i Tromsø. Frå mars 2010 tok ho i tillegg over som studentparlamentsleiar etter Henrik Riise, fram til slutten av perioden, juni 2010. Etter dette sat ho i universitetsstyret ved Universitetet i Tromsø.

I perioden 2011-2012 var Høgetveit fagpolitisk ansvarleg i arbeidsutvalet i Norsk Studentorganisasjon (NSO).

Pr 2016 er ho stipendiat i  russisk kultur ved Universitetet i Tromsø.

Referansar 

SV-politikarar i Telemark
Eldar Heide

Eldar Heide () er ein norsk filolog.

Eldar Heide har magistergrad i norrøn filolog, og han tok i 2006 doktorgraden (dr.art.) ved Universitetet i Bergen med avhandlinga Gand, seid og åndevind.

Eldar Heide er professor i norsk ved Høgskulen på Vestlandet. Han har hatt ulike stillingar ved Høgskulen i Bergen frå 2014.

Eldar Heide var sekretær for Statens namnekonsulentar for norske stadnamn i Nord-Noreg 1998-2002 og sit i Klagenemnda for stadnamnsaker frå mai 2020.

I september 2022 starta Heide podkasten Tru og meining i gammal tid.

Publikasjonar 
Sjå publikasjonsliste

 2018: The Literary Re-Use of Myths in Þorsteins þáttr bǿjarmagns: A Key Elf Queen Legend and Another Twist on the Twist. I Daniel Sävborg & Karen Bek-Pedersen (red.): Supernatural Encounters in Old Norse Literature and Tradition. Borders, Boundaries, Landscapes 1. Turnhout: Brepols. 215-37.
 2018: Áns saga bogsveigis – A Counterfactual Egils saga and yet another Twist on the Myth of Þórr’s Visit to Útgarða-Loki. Edda. 147-61.
 2017: Det norske språkmangfaldet og opplæringa i norsk som andrespråk. Norsklæreren 3-2017. 16-27.
 2017: Noregr tyder nok vegen mot nord, likevel. Namn og nemne 2016. 13-37.
 2015: Hǫrgr in Norwegian names of mountains and other natural features. Namn og Nemne 2014. 7-51.
 2014: Møte i døra. Tyranni, rett og sjølvbedrag i Egilssoga – og tvitydige situasjonar i islendingsogene. 7-40.
 2014: The early Viking ship types. Sjøfartshistorisk årbok 2012. 81-153.
 2014: Contradictory cosmology in Old Norse myth and religion – but still a system? Maal og minne. 102-43.
 2012: Loki, the Vätte, and the Ash Lad: A Study Combining Old Scandinavian and Late Material. Viking and Medieval Scandinavia 7 (2011), 63–106.
 2010: Tjukk l – Retroflektert tydeleggjering av kort kvantitet. Om kvalitetskløyvinga av det gamle kvantitetssystemet. Maal og minne 3-44.
 2009: More inroads to pre-Christian notions, after all? The potential of late evidence. Á austrvega. Saga and East Scandinavia. Preprint Papers of The 14th International Saga Conference. Uppsala, 9th–15th August 2009. 361-68.
 2006: Spinning seiðr. In Anders Andrén et. al. (red.): Old Norse religion in long-term perspectives. Origins, changes, and interactions. An international conference in Lund, Sweden, June 3-7, 2004. Vägar till Midgård 8. Lund: Nordic Academic Press. 164-70.
 2006: Gand, seid og åndevind. Avhandling til graden dr. art, Universitetet i Bergen.
 2005: Víking – ’rower shifting’? An etymological contribution. Arkiv för nordisk filologi. 41-54.

Kjelder

Bakgrunnsstoff 
 Privat/faglig nettside

Norske filologar
Professorar ved Høgskulen på Vestlandet
Europameisterskapen på skeiser 1957

Europameisterskapen på skeiser 1957 vart avvikla på Bislett stadion i Oslo helga 2. og 3. februar 1957. 32 utøvarar frå 9 land deltok i meisterskapen, av dei seks frå Noreg. Dei norske utøvarane var Hroar Elvenes, Sverre Haugli, Finn Hodt, Knut Johannesen, Jan Kristiansen og Roald Aas. Deltakarane elles kom frå Austerrike, Finland, Frankrike, Nederland, Polen, Sovjetunionen, Storbritannia, Sverige.

Oleg Gontsjarenko frå Sovjetunionen vart europameister, nordmennene Knut Johannesen og Roald Aas kom dei to neste plassane. Johannesen var bestemann på dei to lengste distansane og Jevgenij Grisjin på dei to kortaste.

Skeise-EM 1957 

Dato: 2./3. februar 1957

Kjelder

Denne artikkelen bygger på «Europees kampioenschap schaatsen 1957» frå ,  den 12. januar 2021.  
 

Lengdeløp på skeiser
Sport i 1957
Idrettstilskipingar i Oslo
Rikki Don't Lose That Number

«Rikki Don't Lose That Number» er ein song frå 1974 av jazzrockgruppa Steely Dan og opningssporet på det tredje albumet deira, Pretzel Logic. Det vart den største hitten deira og han nådde fjerdeplassen på Billboard Hot 100 sommaren 1974.

Jim Gordon speler trommer på songen, som han gjer på det meste av Pretzel Logic. Gitarsoloen er spelt av Jeff «Skunk» Baxter, som slutta i bandet kort tid etter for å bli medlem av The Doobie Brothers.

Victor Feldman speler flapamba (ein variant av marimba) i starten av songen, som opnar albumet. Dette er ikkje med på den originale singelen på ABC. MCA-versjonen av singelen har med denne flapamba-introen, men tonar ut like før den eigentlege slutten av songen. Opningsriffet er nesten ein direkte kopi av introen på Horace Silver-jazzklassikar «Song for My Father».

Billboard skildra songen som «fengande, nesten tango-aktig melodi.»

Medverkande

Musikarar

 Donald Fagen – solo- og korvokal
 Jeff Baxter – elektrisk gitar
 Dean Parks – akustisk gitar
 Michael Omartian – piano
 Walter Becker – bassgitar, korvokal
 Jim Gordon – trommer
 Victor Feldman – perkusjon, marimba
 Tim Schmit – korvokal

Teknisk
 Gary Katz – Produsent
 Roger Nichols – Lydteknikar

Salslister

Vekeslister

Årslister

Andre versjonar
 1983Kenji Omura spelte inn ein versjon av songen på det fjerde albumet sitt, Gaijin Heaven.
 1984Tom Robinson spelte inn sin versjon for albumet Hope and Glory.
 1992Hank Marvin spelte ein instrumental av songen på albumet sitt Into the Light.
 1994Far Corporation spelte ein versjon av songen for albumet deira Solitude.
 2007Chuck Loeb spelte ein instrumental versjon av songen på albumet sitt Presence.
 Mai 2012indie poptrioen Hospitality spelte ein versjon av songen The A.V. Club-serien Undercover.

Kjelder

Denne artikkelen bygger på «Rikki Don't Lose That Number» frå ,  den 12. januar 2021. 
 oppgav desse kjeldene:

Bakgrunnsstoff
 
 

Singlar frå 1974
Steely Dan-songar
Songar skrivne av Donald Fagen
Songar skrivne av Walter Becker
ABC Records-singlar
Songar frå 1974
Songar produserte av Gary Katz
Tom Robinson-songar
Hank Marvin-songar
East St. Louis Toodle-Oo

«East St Louis Toodle-Oo» (òg «Toodle-O») er ein komposisjon skriven av Duke Ellington og Bubber Miley og spelt inn fleire gonger av Ellington for forskjellige selskap frå 1926 til 1930 under ymse titlar. Songen gjekk først inn på singellista for Duke Ellington i 1927 og var ein av mange døme på hans tidlege «jungelmusikk». Komposisjonen vart spelt av Steely Dan i 1974 på albumet deira Pretzel Logic.

Innspelingssoge
Ellington spelte først inn «Toodle-Oo» i november 1926 for Vocalion Records, som kom ut som Vo (1064). Han spelte inn komposisjonen to gonger til tidleg i 1927 for Brunswick Records. Den første versjonen kom ikkje ut på den tida, men den andre kom ut som Br (3480). Han spelte inn hitversjonen sin i mars 1927 for Columbia Records, under namnet «the Washingtonians». I lag med innspelinga av «Toodle-Oo», spelte han inn to andre komposisjonar på same dagen, «Hop Head» og «Down in Our Alley Blues», der den første nemnde vart gjeven ut som B-sida på Columbia 953-D.

 29. november 1926 E-4110  Vocalion 1064
 3. februar 1927 E-21636 E-21637 E-21538  avvist av Brunswick
 14. mars 1927 E-21872 Brunswick 3480, Brunswick 6801, Brunswick 80000, Vocalion 1064 (somme seinare trykk)
 22. mars 1927 W 143705-3 Columbia 953-D
 19. desember 1927 41245-1 Victor 21703
 19. desember 1927 41245-2 Victor 21703, Bluebird B-6430, Montgomery Ward M-4889
 19. januar 1928 W 400032-A OKeh 8638 (som «Harlem Twist», av Lonnie Johnson's Harlem Footwarmers, med Johnson på gitar)
 Mars 1928 2944-A og B Cameo 8182, Lincoln 2837, Romeo 612 (som The Washingtonians), og 108079-1 Pathe 36781, Perfect 14962 (som The Whoopee Makers) (identisk til ei av innspelingane på 2944)
 3. april 1930 150167-3 Diva 6046-G, Velvet Tone 7072-V (som Mills' Ten Black Berries)
 9. februar 1932 71812-2 and 3 Victor L-16007 (33 1/3 10", første del av ein tre songar lang medley)
 5. mars 1937 M-180-1 Master MA-101, Brunswick m7989 (som «The New East St. Louis Toodle-O»)
 7. februar 1956 Bethlehem Be BCP-60

Musikk
«East St. Louis Toodle-Oo» vert spelt med ein knurrande sordin trompet spelt av medkomponisten Bubber Miley, ein av dei første jazztrompetistane som brukte denne stilen. Denne stilen vart seinare utført av Cootie Williams (1937-innspeling), og Ray Nance (1956-innspeling).

For Steely Dan si utgåve av songen, spelte Walter Becker melodien gjennom ein talk box som etterlikna trompetstilen til Miley, medan Jeff «Skunk» Baxter brukte ein pedalsteelgitar for tromboneparten.

Andre innspelingar
 Dave Grusin - Homage to Duke (1993)

Kjelder

Denne artikkelen bygger på «East St. Louis Toodle-Oo» frå ,  den 12. januar 2021. 
 oppgav desse kjeldene:

Komposisjonar av Duke Ellington
Steely Dan-songar
Jazzkomposisjonar i c-moll
Songar frå 1927
Olivenisfugl

Olivenisfugl (Chloroceryle inda) er ein fugl i isfuglfamilien som lever i neotropisk område frå Nicaragua til sørlege Brasil.

Skildring 
Dette er ein mellomstor isfugl, ca. 24 centimeter i kroppslengd. Olivenisfugl syner noko kjønnsdimorfisme i både fjørdrakt og i storleik, hofuglar er litt større enn hannfuglar. Fjørdrakta har mørk grøn overside og djup oransje underside. Strupen er gulbrun og dei har ein oransje ring bak til nakken. Hovudet over halsringen er grønt. Hofuglen har eit brystband med fjører i grønt og kvitt.  

Utbreiingsområdet er tredelt. I nordvest langs Karibhavet frå Nicaragua over Panama og sørover langs stillehavskysten til nordvestlege Ecuador. Det største området er Amazonasbassenget og store delar av Venezuela. Eit tredje område er i aust, langs atlanterhavskysten frå Salvador sørover til Florianópolis i Brasil.

Habitatet er elvebreidder med god vegetasjon, skogkledde myrområde og mangrovar. Dei lever i høgder opp til 400 moh. Dette er ein fiskeetar som òg tar små krabbar, krepsdyr og vasslevande insekt. Dei sit på ei låg grein, speidar etter byttet, og stupdykkar rett ned i vatnet etter byttet.

Storleiken på populasjonen er estimert til mellom 0,5 til 5 millionar kjønnsmodne individ og er trudd å vere minkande. Arten er klassifisert som globalt livskraftig, LC.

Kjelder  
Referansar

Bakgrunnsstoff 

isfuglfamilien